
РЕЛИГИЯ И НАРОДНОСТЬ 


въ връзка съ бита, нравитЬ и обичайтЪ на родопскитЬ 
българи мохамедани. 


Макаръ че тЪзи две понятия, религия и на- 
родность, сж тъй различни помежду си и нищо 
общо нЪма помежду имъ, но тЪ днесь отъ мнозина 
„се отъждествяватъ, като въ религията включватъ и 
народностьта. 

Това именно отъждествяване е причина до ней- 
де и за ненавистьта на различнитБ държави помежду 
си. Този въпросъ — да се отъждествяватъ тЪзи две 
понятия, донЪъкжде намира добра почва и въ Бъл- 
гария. Известно ни е, че отъ робството сж останали 
много турци изъ България. ТЪхната религия нена- 
вижда християнит%, а понеже българитЬ сж христи 
яни, то и тЪхъ ненавиждатъ и мразятъ. Но нека 
прибавимъ тукъ, че турцит сж отъ друга нацио- 
налность и нищо не ги свързва съ България. ТЪх- 
нит нрави и обичаи сж съвсемъ други, и религията, 
като нЪщо вродено тЪмъ, като че ли опредЪля до го- 
лЪма степень и националностьта имъ. За голЪмо съ- 
жаление, има нБкои родопски българи мохамедани 
съ по-низко културно ниво, които въ религията си 
търсятъ своя народъ и се мислятъ турци. Да сж- 
ществува у човка днесъ такава слЪпота е наистина 
чудно и непростено. То се дължи на липсата на 
култура и просвЪта. Днесъ, когато техниката е 
подчинила много природни стихии, скжсила да- 
лечни разстояния, културата, просвЪтата и уче- 
нието за религията сж така изостанали назадъ 
<рдъ срЪднородопскитъ българи мохамедани, че 
днесъ, ако не се премахне това схващане и този 
мракъ, ние сме осждени на изчезване и гибель. 
Тоя мракъ и невежество е. обвилъ съ своя черенъ 
плащъ всичкитЬ недра и прелести на нашата Ро- 
допа. Насаждането на мохамеданството всрЪдъ тЪзи 

планинци е сковало всЪкакъвъ стремежъ къмъ от- 
крития и къмъ напредъкъ, макаръ тази религия да 
е засегнала много повръхностно живота имъ. За 
тЪзи мохамедани всички турци сж мохамедани и 
всички мохамедани--турци, безъ да подозиратъ, че 
тази религия преди всичко не е турска, и че има 
много мохамедани вънъ отъ предБлитЬ на Турция. 
Въ тЪсна връзка съ това стои и тЪхното съзнание, 
че щомъ сж мохамедани, то тБ сж турци, безъ да 
обръщатъ внимание на езика, който най-ясно опре- 
дЪля народностьта на единъ народъ, зашото чрезъ 
езика се изказватъ болкитЬ, стремежитЬ и жела- 
нията. Поне днесъ виждаме, че националностьта се 
опредЪля отъ езика, и всЪка държава като отдЪлна 
единица си има свой езикъ. За България този езикъ 
е клонка отъ славянския. Сърбия сжщо има сла- 
вянски езикъ, но той се различава до голЪма степень 
отъ българския, макаръ въ основата да сж едно 
цБло. Днесъ, когато литературниятъ езикъ е претър- 
пБлъ голбми промбни било по учленение, било въ 
измБнение на нЪкои думи, замбстени съ чужди, 
ние може да се гордъемъ съ езика на българитЪ 
мохамедани, защото отъ тЪхната уста тече Кирило- 
Методиева речь, а тя е тъй ясна, тъй сладка и звучна, 
че прилича на звуцитЬ на меденъ кавалъ. Колкото 
и да сж стояли планинци подъ турско робство, 
тЬ не сж приели турския езикъ, който е сравни- 
телно лесенъ за заучване. И до днесъ тия българи 
мохамедани сж запазили своя езикъ, безъ да се 
поддаватъ на каквито и да било Влияния. Турскиятъ 
езикъ не е повлиялъ ни най-малко, освенъ въ нЪ- 
кои имена, свързани съ продукти, купувани отъ ба- 
калина. Така на кибрита и до днесъ казватъ „азъръ 
атешъ“ (готовъ огънь), на захарьта „шекеръ“, „кесме 
шекеръ“ (рЪзана) и редъ други. Обаче, въ пЪснитЪ 
се намиратъ такива художествени сравнения, че и 
до сега мнозина наши филолози се удивляватъ отъ 
тЪхната изразителность. Така глаголъ „рьойкаха“ е 

особенно изразителенъ и често се употрЪбява въ 

нашата народна словесность, -- „плитчици му са 

рьойкаха, кайно вавъ Арда рибкине“. Тъй че ези- 

кътъ, като опредЪлитель на самобитнитЪ черти на 

единъ народъ, е напълно запазенъ у българитЬ 
мохамедани. Колкото за религията, то тя се изпъл- 

нява механически съ едно благоговение и страхо- 
почитание. Туй, което тЪ мълвятъ при моленето си за 

тЪхъ е неразбираемо, тайно и загадъчно. Всички тЪх- 

ни молитви се заучватъ на арабски по единъ механи- 

ченъ начинъ, което сочи у тБхъ феноменална паметь, 

което пъкъ показва, че тБ сж природно надарени 

да помнятъ. Мохамеданската религия проповъдва 

чистота, като преди молитва трЪбва да си измиватъ 

ржцетБ, краката, лицето, главата и пр. и то 5 пжти 

въ 24 часа. Съ изпълнението, обаче, на тази вЪра, 

безъ да подозиратъ, тЪ изпълняватъ и християнската ( 
религия. ВмЪсто да се водятъ отъ различнитЪ тур- 
ски календари, тЪ се придържатъ о главнитЬ бъл- 
гарски праздници. На Димитровдень, нареченъ 
отъ тЪхъ „Касъмъ“, всички овчари и аргати се 
смЪняватъ съ други. Този день всички стада сли- 
затъ отъ височинитЪ, като се затварятъ въ нЪкой 
дворъ, за да дойдатъ стопанитЬ да ги прибератъ, 
като си платятъ. хака (заплатата) на овчаритЬ. На 
този день всички овчари сж гиздаво облЪчени и съ 
нЪкакво доволство се разхождатъ изъ калнитЪ 
улици. Презъ този день улицитЬ на селищата сж 
изпълнени съ купчини овце, а овчаритЪ, застанали 
всръдъ нБкоя купчина любопитни младежи, разпра- 
вятъ интересни приключения за вълци, мечки и 
други диви звЪрове. Особено тЪ тжжатъ за своята 
галена овца, която е ходила неотлжчно съ тЪхъ, 
като най-върна и близка приятелка. Обикновено 
тБ ходятъ и съ голбмитЬ си рунтави кучета — 
тЪхната гордость. ТЪ особено обичатъ да ги хва- 
лятъ за тЪхния куражъ, сила и вЪрность. 

Съ особена радость отъ младитЪ се очаква 
идването на Петровдень. Този праздникъ е 
свързанъ най-тБсно съ сърдцата на младитЬ. Тукъ 
се пБятъ любовни пЪсни, харесватъ се луди и млади, 
и се гадае. За тази цель още презъ сутриньта ще 
видите младитБ и червендалести българки мохаме- 
данки да търсятъ цвЪтя и да виятъ китки на ц+- 
лото семейство, но най-хубава правятъ на своя из- 
браникъ. Презъ нощьта тЬзи китки ги слагатъ въ 
едно бакърче съ вода подъ нЪкой трендафилъ. На 
сутриньта ги изваждатъ и ги занасятъ на опредЪ- 
лено мЪсто, дето има събрани моми въ видъ на 
кржгъ. ТБ пЪятъ, а въ срЪдата една стара жена вади 
китки отъ бакъра. Съдържанието на пЪсеньта по- 
казва бждещето на влюбенитЬ. ТЪзи пЪсни сж 
на чисто български езикъ и тЪ най-често сж тжж- 
ни, смЬшни или пълни съ любовенъ чаръ. Осо- 
бено имать за прецметъ родителитЬ, като прЪч- 
ка на любовьта на младитБ, или пъкъ съпругъ 
отишелъ войникъ, на който: „възглавка му е теж- 
ка раница, постелка черната земя, покривка си- 
ньото небе, първо либе тънка пушка и дреб- 
ни дечица ситни патрони — кжцдето ги праща рабо- 
та вършатъ, работа вършатъ и се. не връщатъ“. 
Въ този день всичко е въ празднично настроение, 
като по пжтищата на всЪка крачка се бЪлЪятъ дюл- 
бенитБ на младитБ момичета. ОчитЪ имъ горятъ, 
сърдцата имъ туптятъ по мило, по драго, по пър- 
ва севда. Въ тЪхъ нЪъма днешнитЬ модерни из- 
лияния и фалшивия шепотъ на любовьта. Погле- 
дитБ имъ говорятъ, усмивкитЬ обещаватъ, румени- 
нитЪ по лицата доказватъ. ТЪсно свързанъ съ 
този праздникъ е и Гергьовдень. Този день е 
день на събуждането на пролЪтьта. Тогава сж на- 
цъвтБли върбитЪ, тревата е доста израсла, а агън- 
цата весело подскачатъ. Въ този день е забранено 
да се пипа ножъ, ножици и игла, подъ страхъ, че 


цБлото лЪто провинениятъ ще бжде гоненъ отъ змии. 
. ай 

Още сутринь рано, преди зори, всички се събуждатъ, 
отиватъ на рЪката, измиватъ се, прехвърлятъ се съ 
камъни, кичатъ се съ клони отъ върби и се връщатъ 
въ кжщи. Въ този день който не се събуди рано, 
цБло лЪто ще бжде сънливецъ. Следъ обЪдъ 
се почватъ пакъ историитъ на младитЪ. Особено 
живи картини сж запазени въ съзнанието ми отъ 
тъзи дни. Дни на радость. И до сега предъ менъ 
изпъкватъ рояцитЬ отъ дечурлига, моми, булки и 
баби, запъплили къмъ опредЪлени зелени поляни. 
И до сега още виждамъ люлката на моето детин- 
ство. И до сега чувамъ омайнитЬ пЪсни на веселъ 
и безгриженъ животъ. Ахъ, тЪзи пЪсни и тази люл- 
ка! Какъ бихъ желалъ вЪчно да бжда люлянъ подъ 
звуцитЬ на чистата наша народна пЪсень, подъ 
усмивкитЬ на младитБ, подъ горящитв имъ черни · 
очи и веселить имъ кръшни смЪхове! Но всичко 
замина, отлетЬ, като нЪкакъвъ блаженъ сънь, из- 
пълненъ съ чаръ и красота. Този сънь ми е тъй 
близъкъ, тъй милъ и цененъ, че той ме крепи и 
като пжтеводна звезда ме влъче къмъ несгодитЬ и 
лишенията на моя тъй милъ роденъ край. И кога- 
то слънцето се наклони къмъ западъ, когато 0бЪ- 
дътъ е привършенъ, сърдцата наситени, гласътъ 
прегракналъ, започватъ да се връщатъ сжщитЪ 
върволици, само че съ по-свЪтла въра въ сърдце. 

Важно е да се отбележи и праздникътъ Бого- 
явление. Тукъ липсва премфната и. радоститЪ. 
Всичко е тихо. Само ранобудни баби, разчукали 
леда, чакатъ да чуятъ гърмежитЪ, за да си налЪятъ 
вода за „илачъ“. Тази вода се занася въ кжщи, 
пази се за по-дълго време, като се измиватъ съ 
нея болнитЪ, неджгавитЪ и хромитЪ. Въ този день 
ние ще видимъ мнозина съ бБли менци да носятъ 
отъ тази вода. Интересно е да се отбележи, че на 
кръста казватъ дъска, което при сжществува- 
щия религиозенъ антагонизъмъ е лесно обяснимо. 
Забраняватъ да се ръже и хлъбъ на кръстъ, да се 

зашива нБщо кръстосано и пр. Интересна е една 
находка въ с. Доспатъ, Девинско, на едно старс 
кандило. При запитване, за какво имъ служи то, тЪ 
обяснили, че го запалвали, за да запазятъ пссЪвитБи 
живота си. Често пжти тия ненавистници на кръста и 
черквата, отъ която се боятъ даже да преминатъ 
покрай нея, търсятъ нейната помощь. Това е въ 
голбми душевни кризи, когато се касае за живота 
на нЪкой. И тия хора, които сж се бояли да: минатъ 
покрай черквата, се решаватъ, по препоржка на са- 
мит тЪъхни ходжи, да спятъ въ нея, съ цель да оз- 
дравЪятъ. ТБ прибЪгватъ често пжти и до помощьта 
на свещеницитЪ, като имъ искатъ разни записънци 
противъ зли духове и въ видъ на „муска“ ги но- 
сятъ или въ дрехитЬ или на шията. Особено бЪше 
разпространена вЪрата имъ въ зли духове. И до 
днесъ сжществуватъ най-различни истории, пълни 
съ фантазии и измислици. Така, тЪ особено се стра- 
хуватъ отъ така нареченитЬ „дракузи“ и „сту- 
пани“. Това сж зли духове, които влизатъ презъ 
заключени врати, чупятъ врата, прозорци, дигатъ 
шумъ, но на сутриньта всичко си е на мЪсто. ТЪ 
преминаватъ отъ котка въ човЪкъ, отъ момъкъ въ 
старецъ, отъ старецъ въ магаре, отъ магаре въ ка- 
мила, чийто ръстъ расте до безкрайность. Интере- 
сно е тЪхното изпжждане въ миналото. Ше Ви 
разправя една случка останала отъ баба ми. „НЪ- 
кога, разправяше тя, въ нашата кжща имаше ступа- 
нинъ, който много ни прЪчеше, и затова решихме 
да го изгонимъ. ОмЪсихме му хлЪбъ, направихме 
му царвули и подкарахме коня, а проклетия сту- 
панъ бЪше тъй тежъкъ, че коньтъ се облЪ въ поть 
(на коня нищо се не виждало), та го закарахме въ 
една гора и хлЪба му окачихме на едно дърво, а ко- 
ньтъ, щомъ се върна, умрЪ. Отъ тогава ступанинътъ 
вече не ни безпокоеше“. Този начинъ на пропжжда- 
не духоветЬ е запазенъ и до сега въ нЪкои затън- 
тени селища. " 

ДракузитЬ си ги представятъ като едни черни 
сжщества. Пакъ ще си послужа съ единъ разказъ 
отъ баба ми. Веднажъ сж чули да връска единъ 
„дракузъ“ и случайно единъ ималъ пушка, стрелялъ 
му, и нЪщо се струполило на земята. На сутриньта 

-намфрили една разлЪта пихтиеста маса, прилична на 

катранъ, обвитъ въ мЪхъ отъ животинска кожа. За 
голБма радость, вЪрата въ тия зли измислени духо- 
ве почва да изчезва, като си го обясняватъ съ то- 
ва, че хората сж станали по-голБми дяволи даже и 
отъ самитЬ духове. Тукъ може би сж прави и сж 
почувствували вече удара на новото време, та сж 
започнали вече да се страхуватъ не отъ духове, а 
отъ човка. Наистина, днесъ човъкътъ е страшенъ. 
Страшенъ е затуй, защото лети въ въздуха, из- 
мислилъ е радиото, грамофона и телефона. 


Българит мохамедани, разбира се, вЪрватъ и 
въ добри духове. Разпространето е вЪрването въ 
така наречения „хъзъръ неби“, който се явява 
най-често като просякъ, въ окжсани дрехи и под- 
лага на изпитание хората. Тежко и горко на оня, 
който откаже на такъвъ просякъ, защото за него 
нЪма покой ни на земята, ни въ земята. А бла- 
женъ е оня, който се случи да даде на „хъзъръ 
неби“ последния свой залъгъ: неговото състояние 
се засилва и неговото мЪсто е опредЪлено въ рая. 
Ето отъ кжде се явява голЬмото гостоприемство на 
тия хора. ТБ отдЪлятъ отъ последния си залъгъ, 
за да дадатъ на просяка, защото той може да е 
„хъзъръ неби“. 

Запазени сж и много езически вЪрвания изъ 
живота на тия планинци. Особено вЪрата имъ въ 
слънцето, месеца и звездитЬ. По измЪнението на 
слънцето тЪ четатъ за събитията на земята. По па- 
дането на звездитЬ четатъ лоши предчувствия. При 
потъмняване на луната чакатъ свършека на свЪ- 
та. Гърмотевицата си я обясняватъ за гласъ на Ал- 

лаха, а свъткавицата--за сабята на нЪкоя светия сул: 
танъ. Земетресението си го обясняватъ така: земя- 
та се крепи на единъ биволъ, на който ако треп- 
не единъ косъмъ, тресе се цЪлата земя, но ще дой: 
де време, когато ще се отърси цБлиятъ, и тогава ще 
настжпи свършекътъ на свЪта, като ще почнатъ да 
се биятъ планинитЪ една съ друга, всичко ще се 
изравни, и тогава умрБлитЬ въ видъ на гжби ще 
порастнатъ, ще се събудятъ и ще тръгнатъ на „ма- 
шаръ“, т. е. на сждъ. 

Всичко това се вЪрва съ едно дълбото убеж- 
дение, съ единъ голбмъ фанатизъмъ. Въ основата, 
обаче, на тЬзи вЪрвания, нрави и обичаи се криятъ 
черти изъ тБхното далечно минало. Мохамеданска- 
та вЪра не е лоша, стига тя да бжде разбираема 
и запазена. Особено вЪрата въ „хъзъръ неби“. 
Тукъ се крие най-моралното учение, за философия- 
та и върховното добро. Помагане на нещастнит%, 
на немощнитЬ. Социалното чувство у тБхъ е раз- 
вито въ голбма степень. Когато се касае за нЪщо 
обществено, като за мостъ, за воденични камъни, 
всички захвърлятъ своята работа и се притичатъ 
на обща помощь. И всичко това го правятъ въ 
името на всемилостивия Аллахъ. ВсЪка една, как- 
вато и да било работа, даже и при ядене тЪ за- 
почватъ съ арабската дума „бисмилехир-рахманир- 
рахимъ“, което преведено значи „въ името на все- 
милостивия Богъ“. 


